Document ID: 31999D0008

ΑΠΟΦΑΣΗ ΤΟΥ ΣΥΜΒΟΥΛΙΟΥ της 31ης Δεκεμβρίου 1998 για τη θέσπιση του καταστατικού της οικονομικής και δημοσιονομικής επιτροπής (1999/8/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 153,
τη γνώμη της Επιτροπής,
Εκτιμώντας:
ότι, σύμφωνα με το άρθρο 109 Γ παράγραφος 2 της συνθήκης, προβλέπεται η ίδρυση οικονομικής και δημοσιονομικής επιτροπής στην αρχή του τρίτου σταδίου 7
ότι το Συμβούλιο εξέδωσε στις 21 Δεκεμβρίου 1998 απόφαση για τη σύνθεση της οικονομικής και δημοσιονομικής επιτροπής (1),
Υπενθυμίζοντας:
ότι το Ευρωπαϊκό Συμβούλιο της 16ης Ιουνίου 1997 εξέδωσε ψήφισμα για τη θέσπιση ενός μηχανισμού συναλλαγματικών ισοτιμιών στο τρίτο στάδιο της Οικονομικής και Νομισματικής Ένωσης (2) 7
ότι το Ευρωπαϊκό Συμβούλιο της 13ης Δεκεμβρίου 1997 εξέδωσε ψήφισμα για το συντονισμό των οικονομικών πολιτικών κατά το τρίτο στάδιο της Οικονομικής και Νομισματικής Ένωσης και για τα άρθρα 109 και 109 Β της συνθήκης (3) 7
ότι, στα ψηφίσματα αυτά, προβλέπεται ένας ρόλος για την οικονομική και δημοσιονομική επιτροπή,
Εκτιμώντας, επομένως, ότι πρέπει να θεσπιστεί το καταστατικό της οικονομικής και δημοσιονομικής επιτροπής,
ΑΠΟΦΑΣΙΖΕΙ:
Άρθρο 1
Το καταστατικό της οικονομικής και δημοσιονομικής επιτροπής θεσπίζεται με την παρούσα απόφαση.
Το κείμενο του καταστατικού περιλαμβάνεται στο παράρτημα.
Άρθρο 2
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Αρχίζει να ισχύει από την 1η Ιανουαρίου 1999.
Βρυξέλλες, 31 Δεκεμβρίου 1998.

Labels: 2
11
15